**Štartuje 16. sezóna okruhu SLOVAKIA RING!**

**Orechová Potôň, 28. marec 2025 - Prvý permanentný autodróm na Slovensku SLOVAKIA RING vstupuje do svojej 16. sezóny. Opäť nás čaká rok medzinárodných a domácich podujatí, skvelých pretekárov a nezabudnuteľných pretekov.**

Národné a medzinárodné šampionáty, či Majstrovstvá Európy okruhových ťahačov - od apríla do októbra ponúkne SLOVAKIA RING zábavu nielen pre fanúšikov motoršportu, ale pre celé rodiny.

Hneď **5.-6. apríla** sa v našom zákulisí usadia tímy Majstrovstiev Slovenska pretekov automobilov do vrchu (MSR PAV): dvojdňové preteky **Hill Climb Race SLOVAKIA RING** využijú opäť 3200-metrovú trať. Prihlásených je už 70 pretekárov.

**Porsche Sprint Challenge Central Europe (24.-26. apríl)** si u nás našiel svoj domov v roku 2019. Ide tak o šiesty ročník populárneho klubového seriálu vozidiel Porsche 911 GT3 Cup z dielne profesionálov Lechner Racing. Legendárne nemecké autá nikdy nenudia!

**1. máj** je sviatkom priaznivcov tuningu a rýchlych kolies: **Powerfest** je skutočný veľkolepý automobilový majáles. **Drag, drift a tuning** - to sú preteky v zrýchlení, preteky v kontrolovanom šmyku a samozrejme nebudú chýbať opäť nablýskané tuningové špeciály!

Druhý júnový víkend patrí nášmu najvýznamnejšiemu medzinárodnému podujatiu: **OMV MaxxMotion Goodyear FIA ETRC TRUCK RACE OF SLOVAKIA - Majstrovstvá Európy ťahačov** zabavia divákov so štvoro pretekmi **6. a 7. júna**. K nim sa počas víkendu pridajú aj vytrvalostné seriály **GT Endurance** s úžasnými vozidlami GT3, ale aj **TCR Endurance** s populárnymi cestovnými vozidlami na dvojhodinových pretekoch. Navyše už v sobotu rozozvučí večerný areál okruhu hudobný koncert **90's SUPER FEST** s hitmi rokov deväťdesiatych!

**11. až 13. júl** si na svoje prídu fanúšikovia motocyklov počas nášho najvýznamnejšieho okruhového moto podujatia: **Cena Slovenska** predstaví opäť absolútnu domácu a stredoeurópsku špičku.

Tradičný záver leta patrí od roku 2010 nášmu najdôležitejšiemu národnému automobilovému podujatiu: **OMV MaxxMotion Veľká cena Slovenskej republiky preteky cestných automobilov na okruhu (21.-24. august)** - to je opäť neutíchajúca akcia s vozidlami všetkých kategórií. V neposlednom rade uvidíme aj **TCR Eastern Europe** s naším majstrom **Maťom Homolom**. Napínavé krátke šprinty všetkých divízií a sobotná vytrvalosť stoja vždy za pozretie. Veľká cena bude so sprievodným programom opäť orientovaná na rodiny s deťmi.

**5. až 7. septembra** sa na trať vrátia motocykle: **Alpe Adria International Championship** - to sú najlepší jazdci a vyše stovka špičkových motocyklov rôznych kubatúr. Opäť jedna stálica na našom okruhu od roku 2010.

Rovnaká stálica - **Histo Cup** si tento rok našiel u nás miesto na záver leta - **19. a 20. septembra**. Poteší všetkých milovníkov veteránov, youngtimerov, formúl aj kapotovaných áut.

**Druhý** tohtoročný **Powerfest** zažijeme **11. októbra**. **Drag, drift, tuning a Subaru meeting** netreba nijako zvlášť predstavovať. Powerfest treba hlavne zažiť.

**OMV MaxxMotion FIA CEZ Rallycross** (Stredoeurópska trofej FIA v relykrose) tentokrát uzavrie hlavnú športovú sezónu na SLOVAKIA RINGU. **18. a 19. októbra** si to pretekári rozdajú bok po boku a na zmiešanej trati (asfalt aj šotolina) v napínavých a strategických vyraďovacích kolách.

SLOVAKIA RING bude v roku 2025 opäť miestom, kde sa píše história motoršportu. Verejnosť si však môže užiť areál počas celého roka: od voľných jázd s vlastným autom, race taxi, ďalej profesionálne kurzy bezpečnej jazdy, celoročne otvorené špičkové motokárové centrum, vojenské múzeum a samozrejme obľúbené zoo Malkia Park sú tu pre každého.

Ďalšie informácie nájdete aj na www.slovakiaring.sk.

*\*\*\**

***Okruh SLOVAKIA RING / Areál SLOVAKIA RING***

*SLOVAKIA RING je profesionálny pretekársky okruh s licenciou FIA 2. stupňa, jediný svojho druhu na Slovensku. S celkovou dĺžkou 5922 m sa radí medzi najdlhšie v Európe. Kvalitatívnymi a bezpečnostnými parametrami vytvára okruh zázemie pre prestížne svetové šampionáty pod hlavičkami FIA a FIM. Od roku 2010 prináša podujatia pre profesionálnych jazdcov, amatérov, firmy a širokú verejnosť.*

*SLOVAKIA RING pri Orechovej Potôni predstavuje jedinečný areál - jediný svojho druhu na Slovensku. Ponúka možnosti jazdiť na profesionálnom automotodróme, zdokonaliť sa v škole bezpečnej jazdy, vyskúšať si terénnu jazdu vo vynovenom* ***off-road areáli*** *a užiť si relax v hoteli. Súčasťou širšieho areálu je aj* ***Malkia Park*** *-**útočisko pre exotické zvieratá. K novým atrakciám patrí tiež* ***Vojenské múzeum.*** *Pre všetkých, ktorí si chcú preveriť a zdokonaliť svoje jazdecké zručnosti - či už na aute alebo motocykle, je pripravené profesionálne* ***CENTRUM BEZPEČNEJ JAZDY*** *s najmodernejším tréningovým cvičiskom v strednej Európe. Po aktívnom výkone si môžete dopriať výdatný obed či večeru v reštaurácii Ring a* ***Hoteli Ring\*\*\*****, ktorý ponúka komfortné ubytovanie. Poslednou akvizíciou v areáli je špičkové* ***Slovenské motokárové centrum*** *a jeho vonkajšia dráha dlhá 1170m. To ponúka bezkonkurenčný priestor pre aktívne jazdy na motokárach pre deti, dospelých ale aj majiteľov vlastných motokár. Centrum a dráha je ako jediná na Slovensku homologizovaná licenciou CIK-FIA.*

**GENERÁLNYM REKLAMNÝM PARTNEROM OKRUHU JE OMV SLOVENSKO.**

**Ďalšie informácie:**

|  |  |
| --- | --- |
| Ing. Peter Pecze Marketing Director, SLOVAKIA RING mobil: +421 911 423 134 e-mail: pecze@slovakiaring.sk |  |